Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen -

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EFTA-EØS-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 for at udvide samarbejdet til at omfatte forberedende aktioner for samarbejde vedrørende kulturelle spørgsmål. Det udgør derfor retsgrundlaget for EFTA-EØS-staternes deltagelse i fællesskabsaktioner vedrørende følgende budgetpost i Den Europæiske Unions almindelige budget for 2004 :

- Budgetpost 15.04.02.03 "Forberedende foranstaltninger med henblik på samarbejde på det kulturelle område"

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-udvalg forelægges Rådet til godkendelse, hvorefter Kommissionen vil fremlægge Fællesskabets holdning i Det Blandede EØS-udvalg snarest muligt.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. .../...truffet af Det Blandede EØS-udvalg den ... [1].

[1] EUT L ...

(2) Det er hensigtsmæssigt at udvide de kontraherende parters samarbejde til at omfatte aftalen om forberedende foranstaltninger med henblik på samarbejde på det kulturelle område.

(3) Protokol 31 til aftalen bør derfor ændres med henblik på at muliggøre et sådant udvidet samarbejde fra den 1. januar 2004 -

TRUFFET FØLGENDE AFGØRELSE:

Artikel 1

Artikel 13 i protokol 31 til aftalen ændres således:

1. Teksten i afsnit 2 erstattes af følgende:

'2. EFTA-staterne bidrager finansielt til de aktiviteter, der henvises til i afsnit 1, 4, 5 og 6, i overensstemmelse med aftalens artikel 82, stk. 1, litra a) .'

2. Teksten i afsnit 3 erstattes af følgende:

'3. EFTA-staterne deltager uindskrænket i de fællesskabsudvalg og andre organer, som bistår Kommissionen ved forvaltningen, udviklingen og gennemførelsen af de i aktiviteter, der henvises til i afsnit 1, 4, 5 og 6.'

3. Følgende afsnit indsættes efter afsnit 5:

'6. EFTA-staterne deltager fra den 1. januar 2004 i de fællesskabsaktioner vedrørende følgende budgetpost i Den Europæiske Unions almindelige budget for finansåret 2004:

- Budgetpost 15.04.02.03: "Forberedende foranstaltninger med henblik på samarbejde på det kulturelle område".'

Artikel 2

Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103, stk. 1 [2].

[2] [Ingen forfatningsmæssige krav angivet.] [Forfatningsmæssige krav angivet.]

Artikel 3

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den .

På vegne af Det Blandede EØS-udvalg

Formand

Sekretærer for Det Blandede EØS-udvalg